pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 39/2563

เรื่อง  การกําหนดวันหยุดทําการของบริษัทหลักทรัพย์และ  
ผู้ประกอบธุรกิจสัญญาซื้อขายล่วงหน้าเพิ่มเติม

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                      เนื่องด้วยคณะรัฐมนตรีมีมติให้วันจันทร์ที่ 27 กรกฎาคม พ.ศ. 2563  เป็นวันหยุดราชการเพื่อชดเชยวันหยุดในช่วงเทศกาลสงกรานต์ ประจําปี พ.ศ. 2563 จํานวน 1 วัน นั้น

                    อาศัยอํานาจตามความในมาตรา 110 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และข้อ 2 วรรคหนึ่ง แห่งประกาศคณะกรรมการกํากับตลาดทุน ที่ ทธ. 88/2552  เรื่อง การเปิดทําการและหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 3 สิงหาคม พ.ศ. 2552  สํานักงานออกประกาศกําหนดให้วันจันทร์ที่ 27 กรกฎาคม พ.ศ. 2563 เป็นวันหยุดทําการของบริษัทหลักทรัพย์และผู้ประกอบธุรกิจสัญญาซื้อขายล่วงหน้าให้สอดคล้องกับมติคณะรัฐมนตรี


ผู้มีอํานาจลงนาม - ประกาศ  ณ วันที่ 2 กรกฎาคม พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 44/2563

เรื่อง  หนังสือชี้ชวนเสนอขายหน่วยลงทุนของกองทุนรวมที่เน้นลงทุน  
ในตราสารหนี้ที่มีความเสี่ยงสูงเพื่อแก้ปัญหาสภาพคล่อง   
เนื่องจากสถานการณ์โรคโควิด 19  
\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานออกประกาศไว้ดังต่อไปนี้


ข้อ ๑ ในประกาศนี้

                        “หนังสือชี้ชวน”  หมายความว่า  หนังสือชี้ชวนเสนอขายหน่วยลงทุนของกองทุนรวม  
                    “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม


ข้อ ๒ ในการจัดทําหนังสือชี้ชวนของกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19 ให้บริษัทจัดการปฏิบัติตามหลักเกณฑ์ที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ โดยอนุโลม  เว้นแต่จะได้กําหนดไว้เป็นอย่างอื่นในประกาศนี้


ข้อ ๓ หนังสือชี้ชวนส่วนสรุปข้อมูลสําคัญ ให้เป็นไปตามหลักเกณฑ์ดังต่อไปนี้

                    (1) เป็นไปตามแบบ 123-1 (HYB) แนบท้ายประกาศนี้ และมีรายละเอียดตามที่กําหนดในคําอธิบายเพิ่มเติมแนบท้ายแบบดังกล่าว  
                    (2) แสดงผลด้วยรูปแบบที่สามารถอ่านหรือสื่อสารได้อย่างชัดเจน  
                    ในกรณีที่มีการจัดทําหนังสือชี้ชวนส่วนสรุปข้อมูลสําคัญในรูปแบบเอกสารสิ่งพิมพ์ ให้อยู่ในส่วนแรกของหนังสือชี้ชวน


ข้อ ๔ รายการคําเตือนของกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19 ในหนังสือชี้ชวนส่วนข้อมูลของกองทุนรวม ให้มีข้อมูลคําเตือนใต้ชื่อกองทุนรวมในจุดแรกที่สามารถเห็นได้ชัดเจนว่า “กองทุนรวมนี้ลงทุนกระจุกตัวในตราสารที่มีความเสี่ยงสูง จึงเหมาะกับผู้ลงทุนที่สามารถรับความเสี่ยงจากการไม่ได้รับชําระคืนเงินต้นและดอกเบี้ยได้” และ “กองทุนรวมนี้มีการลงทุนในตราสารที่มีอันดับความน่าเชื่อถือต่ํากว่าอันดับที่สามารถลงทุนได้หรือไม่มีการจัดอันดับความน่าเชื่อถือ ผู้ลงทุนอาจมีความเสี่ยงสูงจากการผิดนัดชําระหนี้หรือการขาดสภาพคล่องของตราสาร ซึ่งส่งผลให้ผู้ลงทุนอาจไม่ได้รับชําระคืนเงินต้นและดอกเบี้ย”

                    คําเตือนตามวรรคหนึ่งต้องพิมพ์ด้วยตัวอักษรที่มีขนาดไม่เล็กกว่าขนาดตัวอักษร  
ส่วนใหญ่ในหนังสือชี้ชวน 


ข้อ ๕ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 20 กรกฎาคม พ.ศ. 2563

                    

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม. 46/2563

เรื่อง  การยกเว้นค่าธรรมเนียมการยื่นคําขออนุมัติจัดตั้งและ  
การจดทะเบียนของกองทุนรวมที่เน้นลงทุนในตราสารหนี้  
ที่มีความเสี่ยงสูงเพื่อแก้ปัญหาสภาพคล่อง   
เนื่องจากสถานการณ์โรคโควิด 19

\_\_\_\_\_\_\_\_\_\_\_\_\_\_\_\_\_\_\_

                              อาศัยอํานาจตามความในมาตรา 19(3) แห่งพระราชบัญญัติหลักทรัพย์และ

ตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์

(ฉบับที่ 4) พ.ศ. 2551 สํานักงานออกประกาศไว้ดังต่อไปนี้


ข้อ ๑ ให้บริษัทจัดการกองทุนรวมได้รับยกเว้นค่าธรรมเนียมการยื่นคําขออนุมัติจัดตั้งกองทุนรวมและการจดทะเบียนกองทุนรวม ตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ สําหรับกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19 ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19


ข้อ ๒ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2563 เป็นต้นไป


ผู้มีอํานาจลงนาม - ประกาศ  ณ  วันที่ 20 กรกฎาคม พ.ศ. 2563

 

 

 

                                                                           (นางสาวรื่นวดี  สุวรรณมงคล)

                                                                                       เลขาธิการ

                                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 47/2563

เรื่อง  การกําหนดวันหยุดทําการของบริษัทหลักทรัพย์และ  
ผู้ประกอบธุรกิจสัญญาซื้อขายล่วงหน้าเพิ่มเติม

\_\_\_\_\_\_\_\_\_\_\_\_\_\_\_\_\_\_\_\_\_

                    เนื่องด้วยคณะรัฐมนตรีมีมติให้วันศุกร์ที่ 4 และวันจันทร์ที่ 7 กันยายน พ.ศ. 2563  เป็นวันหยุดราชการเพื่อชดเชยวันหยุดในช่วงเทศกาลสงกรานต์ ประจําปี พ.ศ. 2563  จํานวน 2 วัน นั้น

                    อาศัยอํานาจตามความในมาตรา 110 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และข้อ 2 วรรคหนึ่ง แห่งประกาศคณะกรรมการกํากับตลาดทุน ที่ ทธ. 88/2552  เรื่อง การเปิดทําการและหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 3 สิงหาคม พ.ศ. 2552  สํานักงานออกประกาศกําหนดให้วันศุกร์ที่ 4 และวันจันทร์ที่ 7 กันยายน พ.ศ. 2563  เป็นวันหยุดทําการของบริษัทหลักทรัพย์และผู้ประกอบธุรกิจสัญญาซื้อขายล่วงหน้าให้สอดคล้องกับมติคณะรัฐมนตรี


ผู้มีอํานาจลงนาม - ประกาศ  ณ วันที่ 17 สิงหาคม พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สช. 33/2561

เรื่อง  การให้ความเห็นชอบผู้ชําระบัญชีของกองทุนรวม  
                                    

                        โดยที่มาตรา 130 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535  กําหนดให้ผู้ชําระบัญชีของกองทุนรวมต้องเป็นผู้ชําระบัญชีที่ได้รับความเห็นชอบจากสํานักงาน  ดังนั้น เพื่อประโยชน์ในการดังกล่าว  สํานักงานออกประกาศไว้ดังต่อไปนี้


ข้อ ๑ ประกาศนี้ไม่ใช้บังคับกับกองทุนรวมที่มีประกาศคณะกรรมการกํากับตลาดทุนกําหนดหลักเกณฑ์ เงื่อนไข และวิธีการชําระบัญชีของกองทุนรวมนั้นไว้เป็นการเฉพาะแล้ว


ข้อ ๒ ในประกาศนี้  
                        “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม

                        “ธนาคารพาณิชย์”  หมายความว่า  ธนาคารพาณิชย์ตามกฎหมายว่าด้วยธุรกิจสถาบันการเงิน

                        “บริษัทหลักทรัพย์”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน

                        “ผู้สอบบัญชี”  หมายความว่า  ผู้สอบบัญชีที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน


ข้อ ๓ 3   ในกรณีที่บริษัทจัดการประสงค์จะทําหน้าที่ชําระบัญชีของกองทุนรวมใดภายใต้การจัดการของบริษัทจัดการนั้น หรือจะแต่งตั้งนายทะเบียนผู้ถือหน่วยลงทุนของกองทุนรวมนั้น ธนาคารพาณิชย์ บริษัทหลักทรัพย์หรือผู้สอบบัญชี เป็นผู้ชําระบัญชี เมื่อบริษัทจัดการดําเนินการดังต่อไปนี้โดยครบถ้วนแล้ว ให้ถือว่าได้รับความเห็นชอบจากสํานักงานให้เป็นผู้ชําระบัญชี

                        (1)  ในกรณีที่บริษัทจัดการประสงค์จะทําหน้าที่ชําระบัญชีของกองทุนรวมนั้น ให้แต่งตั้งกรรมการ หรือพนักงานตั้งแต่ระดับผู้อํานวยการฝ่ายหรือผู้ดํารงตําแหน่งเทียบเท่าขึ้นไปเป็นผู้รับผิดชอบดําเนินการชําระบัญชี

                        (2)  มีหนังสือแจ้งการแต่งตั้งบุคคลที่เป็นผู้ชําระบัญชีหรือผู้รับผิดชอบดําเนินการชําระบัญชีให้สํานักงานทราบภายใน 2 วันทําการนับแต่วันที่มีการแต่งตั้ง

                        ในกรณีที่เป็นการแต่งตั้งผู้ชําระบัญชีของกองทุนรวมอสังหาริมทรัพย์เพื่อแก้ไขปัญหาในระบบสถาบันการเงินหรือกองทุนรวมอสังหาริมทรัพย์และสิทธิเรียกร้อง บริษัทจัดการอาจแต่งตั้งผู้ถือหน่วยลงทุนของกองทุนรวมดังกล่าวเป็นผู้ชําระบัญชีของกองทุนรวมนั้นก็ได้ และให้ถือว่าได้รับความเห็นชอบจากสํานักงานเมื่อได้ดําเนินการตามวรรคหนึ่ง (2) แล้ว      


ข้อ ๔ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2561 เป็นต้นไป


ผู้มีอํานาจลงนาม - ประกาศ  ณ  วันที่ 9 กรกฎาคม พ.ศ. 2561

 

(นายรพี  สุจริตกุล)

เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สช. 11/2563

เรื่อง  การให้ความเห็นชอบผู้ชําระบัญชีของกองทุนรวม

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_

                   โดยที่มาตรา 130 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 กําหนดให้ผู้ชําระบัญชีของกองทุนรวมต้องเป็นผู้ชําระบัญชีที่ได้รับความเห็นชอบจากสํานักงาน  ประกอบกับเพื่อปรับปรุงวิธีการแจ้งการแต่งตั้งผู้ชําระบัญชีให้กระทําได้โดยสะดวกมากยิ่งขึ้น สํานักงานออกประกาศไว้ดังต่อไปนี้


ข้อ ๑ ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 33/2561  เรื่อง การให้ความเห็นชอบผู้ชําระบัญชีของกองทุนรวม ลงวันที่ 9 กรกฎาคม พ.ศ. 2561  และให้ใช้ความต่อไปนี้แทน

                   “ข้อ 3  ในกรณีที่บริษัทจัดการประสงค์จะทําหน้าที่ชําระบัญชีของกองทุนรวมใดภายใต้การจัดการของบริษัทจัดการนั้น หรือจะแต่งตั้งนายทะเบียนผู้ถือหน่วยลงทุนของกองทุนรวมนั้น 

ธนาคารพาณิชย์ บริษัทหลักทรัพย์หรือผู้สอบบัญชี เป็นผู้ชําระบัญชี เมื่อบริษัทจัดการดําเนินการดังต่อไปนี้โดยครบถ้วนแล้ว ให้ถือว่าได้รับความเห็นชอบจากสํานักงานให้เป็นผู้ชําระบัญชี

                   (1) ในกรณีที่บริษัทจัดการประสงค์จะทําหน้าที่ชําระบัญชีของกองทุนรวมนั้น ให้แต่งตั้งกรรมการ หรือพนักงานตั้งแต่ระดับผู้อํานวยการฝ่ายหรือผู้ดํารงตําแหน่งเทียบเท่าขึ้นไปเป็นผู้รับผิดชอบดําเนินการชําระบัญชี

                   (2) แจ้งการแต่งตั้งบุคคลที่เป็นผู้ชําระบัญชีหรือผู้รับผิดชอบดําเนินการชําระบัญชี ภายใน 2 วันทําการนับแต่วันที่มีการแต่งตั้ง ตามหลักเกณฑ์ดังนี้

(ก)  กรณีกองทุนรวมอสังหาริมทรัพย์ กองทุนรวมโครงสร้างพื้นฐาน และกองทุนรวมคาร์บอน ให้มีหนังสือแจ้งการแต่งตั้งให้สํานักงานทราบ

(ข)  กรณีกองทุนรวมอื่นนอกเหนือจากกองทุนรวมตาม (ก) ให้แจ้งต่อสํานักงานผ่านระบบที่จัดไว้บนเว็บไซต์ของสํานักงาน

                   ในกรณีที่เป็นการแต่งตั้งผู้ชําระบัญชีของกองทุนรวมอสังหาริมทรัพย์เพื่อแก้ไขปัญหาในระบบสถาบันการเงินหรือกองทุนรวมอสังหาริมทรัพย์และสิทธิเรียกร้อง บริษัทจัดการอาจแต่งตั้ง

ผู้ถือหน่วยลงทุนของกองทุนรวมดังกล่าวเป็นผู้ชําระบัญชีของกองทุนรวมนั้นก็ได้ และให้ถือว่าได้รับความเห็นชอบจากสํานักงานเมื่อได้ดําเนินการตามวรรคหนึ่ง (2) (ก) แล้ว”


ข้อ ๒ ประกาศนี้ให้ใช้บังคับตั้งแต่วันที่ 1 เมษายน พ.ศ. 2563 เป็นต้นไป


ผู้มีอํานาจลงนาม -                                 ประกาศ  ณ วันที่ 3 กุมภาพันธ์ พ.ศ. 2563

                   

 

 

                                                          (นางสาวรื่นวดี  สุวรรณมงคล)

                                                                     เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สช. 16/2565

เรื่อง การให้ความเห็นชอบผู้ชําระบัญชีของกองทุนรวม  
(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_

 โดยที่มาตรา 130 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 กําหนดให้ผู้ชําระบัญชีของกองทุนรวมต้องเป็นผู้ชําระบัญชีที่ได้รับความเห็นชอบจากสํานักงาน ประกอบกับเพื่อปรับปรุงวิธีการแจ้งการแต่งตั้งผู้ชําระบัญชีให้กระทําได้โดยสะดวกมากยิ่งขึ้น สํานักงานออกประกาศไว้ดังต่อไปนี้

 ข้อ 1 ให้ยกเลิกความในบทนิยามคําว่า “บริษัทหลักทรัพย์” ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 33/2561 เรื่อง การให้ความเห็นชอบผู้ชําระบัญชีของกองทุนรวม ลงวันที่ 9 กรกฎาคม พ.ศ. 2561 และให้ใช้ความต่อไปนี้แทน  
 ““บริษัทหลักทรัพย์” หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้ หน่วยลงทุน หรือตราสารทุน”

 ข้อ 2 ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 33/2561 เรื่อง การให้ความเห็นชอบผู้ชําระบัญชีของกองทุนรวม ลงวันที่ 9 กรกฎาคม พ.ศ. 2561 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 11/2563 เรื่อง การให้ความเห็นชอบผู้ชําระบัญชีของกองทุนรวม (ฉบับที่ 2) ลงวันที่ 3 กุมภาพันธ์ พ.ศ. 2563 และให้ใช้ความต่อไปนี้แทน  
 “ข้อ 3 ในกรณีที่บริษัทจัดการประสงค์จะทําหน้าที่ชําระบัญชีของกองทุนรวมใดภายใต้การจัดการของบริษัทจัดการนั้น หรือจะแต่งตั้งนายทะเบียนผู้ถือหน่วยลงทุนของกองทุนรวมนั้นธนาคารพาณิชย์ บริษัทหลักทรัพย์หรือผู้สอบบัญชี เป็นผู้ชําระบัญชี ให้บริษัทจัดการทําหน้าที่ชําระบัญชีหรือแต่งตั้งบุคคลดังกล่าวเป็นผู้ชําระบัญชีได้ โดยถือว่าได้รับความเห็นชอบจากสํานักงานแล้ว และให้บริษัทจัดการดําเนินการดังต่อไปนี้

 (1) ในกรณีที่บริษัทจัดการจะทําหน้าที่ชําระบัญชีของกองทุนรวมนั้น ให้แต่งตั้งกรรมการ หรือพนักงานตั้งแต่ระดับผู้อํานวยการฝ่ายหรือผู้ดํารงตําแหน่งเทียบเท่าขึ้นไปเป็นผู้รับผิดชอบดําเนินการชําระบัญชี

 (2) แจ้งการแต่งตั้งบุคคลที่เป็นผู้ชําระบัญชีหรือผู้รับผิดชอบดําเนินการชําระบัญชี ตามหลักเกณฑ์ วิธีการ เงื่อนไข และเงื่อนเวลา ที่สํานักงานประกาศกําหนดไว้บนเว็บไซต์ของสํานักงานโดยไม่ชักช้า 

 ในกรณีที่เป็นการแต่งตั้งผู้ชําระบัญชีของกองทุนรวมอสังหาริมทรัพย์เพื่อแก้ไขปัญหาในระบบสถาบันการเงินหรือกองทุนรวมอสังหาริมทรัพย์และสิทธิเรียกร้อง บริษัทจัดการอาจแต่งตั้งผู้ถือหน่วยลงทุนของกองทุนรวมดังกล่าวเป็นผู้ชําระบัญชีของกองทุนรวมนั้นก็ได้ โดยให้ถือว่าได้รับความเห็นชอบจากสํานักงานแล้ว”

 ข้อ 3 ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2565 เป็นต้นไป

 ประกาศ ณ วันที่ 7 มิถุนายน พ.ศ. 2565

 (นางสาวรื่นวดี สุวรรณมงคล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ สช. 33/2561


เรื่อง การให้ความเห็นชอบผู้ชําระบัญชีของกองทุนรวม


(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_


โดยที่มาตรา 130 วรรคสอง แห่งพระราชบัญญัติหลักทรัพย์และตลาดหลักทรัพย์พ.ศ. 2535 กําหนดให้ผู้ชําระบัญชีของกองทุนรวมต้องเป็นผู้ชําระบัญชีที่ได้รับความเห็นชอบจากสํานักงาน ดังนั้น เพื่อประโยชน์ในการดังกล่าว สํานักงานออกประกาศไว้ดังต่อไปนี้


ข้อ 1 ประกาศนี้ไม่ใช้บังคับกับกองทุนรวมที่มีประกาศคณะกรรมการกํากับตลาดทุนกําหนดหลักเกณฑ์ เงื่อนไข และวิธีการชําระบัญชีของกองทุนรวมนั้นไว้เป็นการเฉพาะแล้ว


ข้อ 2 ในประกาศนี้ “บริษัทจัดการ” หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม


“ธนาคารพาณิชย์” หมายความว่า ธนาคารพาณิชย์ตามกฎหมายว่าด้วยธุรกิจสถาบันการเงิน


“บริษัทหลักทรัพย์”( หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้ หน่วยลงทุน หรือตราสารทุน


“ผู้สอบบัญชี” หมายความว่า ผู้สอบบัญชีที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน


ข้อ 3( ในกรณีที่บริษัทจัดการประสงค์จะทําหน้าที่ชําระบัญชีของกองทุนรวมใดภายใต้การจัดการของบริษัทจัดการนั้น หรือจะแต่งตั้งนายทะเบียนผู้ถือหน่วยลงทุนของกองทุนรวมนั้น ธนาคารพาณิชย์ บริษัทหลักทรัพย์หรือผู้สอบบัญชี เป็นผู้ชําระบัญชี ให้บริษัทจัดการทําหน้าที่ชําระบัญชีหรือแต่งตั้งบุคคลดังกล่าวเป็นผู้ชําระบัญชีได้ โดยถือว่าได้รับความเห็นชอบจากสํานักงานแล้ว และให้บริษัทจัดการดําเนินการดังต่อไปนี้


(1) ในกรณีที่บริษัทจัดการจะทําหน้าที่ชําระบัญชีของกองทุนรวมนั้น ให้แต่งตั้งกรรมการ หรือพนักงานตั้งแต่ระดับผู้อํานวยการฝ่ายหรือผู้ดํารงตําแหน่งเทียบเท่าขึ้นไปเป็นผู้รับผิดชอบดําเนินการชําระบัญชี


(2) แจ้งการแต่งตั้งบุคคลที่เป็นผู้ชําระบัญชีหรือผู้รับผิดชอบดําเนินการชําระบัญชีตามหลักเกณฑ์ วิธีการ เงื่อนไข และเงื่อนเวลา ที่สํานักงานประกาศกําหนดไว้บนเว็บไซต์ของสํานักงานโดยไม่ชักช้า


ในกรณีที่เป็นการแต่งตั้งผู้ชําระบัญชีของกองทุนรวมอสังหาริมทรัพย์เพื่อแก้ไขปัญหาในระบบสถาบันการเงินหรือกองทุนรวมอสังหาริมทรัพย์และสิทธิเรียกร้อง บริษัทจัดการอาจแต่งตั้งผู้ถือหน่วยลงทุนของกองทุนรวมดังกล่าวเป็นผู้ชําระบัญชีของกองทุนรวมนั้นก็ได้ โดยให้ถือว่าได้รับความเห็นชอบจากสํานักงานแล้ว


ข้อ 4 ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2561 เป็นต้นไป


ประกาศ ณ วันที่ 9 กรกฎาคม พ.ศ. 2561


(นายรพี สุจริตกุล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์


-----------------------SEC Classification : ใช้ภายใน (Internal)


SEC Classification : ใช้ภายใน (Internal)
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สร. 59/2563

เรื่อง  การเรียกเก็บค่าใช้จ่ายในการคัดสําเนาของกองทรัสต์

\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 9 และมาตรา 47 วรรคสอง แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  สํานักงาน ก.ล.ต. ออกประกาศไว้ดังต่อไปนี้


ข้อ ๑ ทรัสตีอาจเรียกเก็บค่าใช้จ่ายในการคัดสําเนาบัญชีของกองทรัสต์หรือเอกสารอื่นตามที่สํานักงาน ก.ล.ต. กําหนด  พร้อมทั้งคํารับรอง ได้เท่าที่จําเป็นและใช้จ่ายไปจริง  แต่ทั้งนี้ ต้องไม่เกินหน้าละ 50 บาท


ข้อ ๒ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 1 กันยายน พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ สธ. 24/2565


เรื่อง การคํานวณและการรายงานการคํานวณเงินกองทุน


ของผู้ประกอบธุรกิจและข้อกําหนดในกรณี


ที่ไม่สามารถดํารงเงินกองทุนได้


(ฉบับที่ 2)


\_\_\_\_\_\_\_\_\_\_\_\_\_\_\_\_\_\_\_\_


อาศัยอํานาจตามความในมาตรา 14 วรรคสอง (2) และมาตรา 19 แห่งพระราชบัญญัติสัญญาซื้อขายล่วงหน้า พ.ศ. 2546 และข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 26/2563 เรื่อง การดํารงเงินกองทุนของผู้ประกอบธุรกิจ ลงวันที่ 8 ตุลาคมพ.ศ. 2563 และข้อ 1(3) แห่งประกาศคณะกรรมการกํากับตลาดทุน ที่ ทธ. 59/2552 เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 3 สิงหาคม พ.ศ. 2552 สํานักงานออกประกาศไว้ดังต่อไปนี้


ข้อ 1 ให้เพิ่มความต่อไปนี้เป็น (1/1) ในวรรคหนึ่งของข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 64/2563 เรื่อง การคํานวณและการรายงานการคํานวณเงินกองทุนของผู้ประกอบธุรกิจและข้อกําหนดในกรณีที่ไม่สามารถดํารงเงินกองทุนได้ลงวันที่ 9 ตุลาคม พ.ศ. 2563 “(1/1) กรณีเป็นผู้ที่มีหน้าที่ต้องดํารงเงินกองทุนสภาพคล่องสุทธิตาม (1) และเป็นผู้ประกอบธุรกิจสินทรัพย์ดิจิทัลประเภทผู้ให้บริการรับฝากสินทรัพย์ดิจิทัล ให้ยื่นรายงานการคํานวณเงินกองทุนสภาพคล่องสุทธิรายวันตาม (1) ต่อสํานักงานภายในวันทําการถัดจากวันที่จัดทํารายงานดังกล่าว”


ข้อ 2 ประกาศนี้ให้ใช้บังคับตั้งแต่วันที่ 16 กันยายน พ.ศ. 2565 เป็นต้นไป


ประกาศ ณ วันที่ 2 กันยายน พ.ศ. 2565


(นางสาวรื่นวดี สุวรรณมงคล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 65/2563

เรื่อง การยกเลิกประกาศ เรื่อง แนวปฏิบัติในการประกอบธุรกิจ  
นายหน้าซื้อขายหลักทรัพย์ และประกาศ เรื่อง แนวทาง  
ในการควบคุมการปฏิบัติงานในการเป็นนายหน้า  
ซื้อขายหลักทรัพย์และการค้าหลักทรัพย์   
ที่มิใช่ตราสารแห่งหนี้  
\_\_\_\_\_\_\_\_\_\_\_\_\_\_\_\_\_\_\_\_

โดยที่คณะกรรมการกํากับตลาดทุนได้ออกหลักเกณฑ์เกี่ยวกับมาตรฐานการประกอบธุรกิจโครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์ ซึ่งหลักเกณฑ์ดังกล่าวได้ครอบคลุมถึงการปฏิบัติงานของผู้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ตามแนวทางที่สํานักงานเคยกําหนดไว้แล้ว ประกอบกับแนวทางดังกล่าวบางส่วนไม่สอดคล้องกับบริบทของสภาพสังคมในปัจจุบัน สํานักงานจึงเห็นควรยกเลิกประกาศ เรื่อง แนวปฏิบัติในการประกอบธุรกิจนายหน้าซื้อขายหลักทรัพย์ ที่ อธ. 10/2543  ลงวันที่ 8 มิถุนายน พ.ศ. 2543  และประกาศ เรื่อง แนวทางในการควบคุมการปฏิบัติงานในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ที่ อธ. 21/2543 ลงวันที่ 11 ตุลาคม พ.ศ. 2543 


ผู้มีอํานาจลงนาม - ประกาศ  ณ วันที่ 12 ตุลาคม พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 66/2563

เรื่อง  การกําหนดนิยามผู้ลงทุนสถาบันเพิ่มเติม

\_\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในข้อ 4(25) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2560  เรื่อง การกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่ ลงวันที่ 8 กุมภาพันธ์ พ.ศ. 2560  สํานักงานออกประกาศไว้ดังต่อไปนี้


ข้อ ๑ ให้กองทุนส่งเสริมการพัฒนาตลาดทุน เป็นผู้ลงทุนสถาบันตามข้อ 4 แห่งประกาศ คณะกรรมการกํากับหลักทรัพย์และตลาดหลักทรัพย์ ที่ กจ. 4/2560  เรื่อง การกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่ ลงวันที่ 8 กุมภาพันธ์ พ.ศ. 2560  


ข้อ ๒ ประกาศนี้ให้ใช้บังคับตั้งแต่วันที่  1  พฤศจิกายน  พ.ศ. 2563  เป็นต้นไป


ผู้มีอํานาจลงนาม - ประกาศ  ณ วันที่ 15 ตุลาคม พ.ศ. 2563 

 

 

 

                                                            (นางสาวรื่นวดี  สุวรรณมงคล)

          เลขาธิการ   
          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 71/2563

เรื่อง  การยกเลิกประกาศสํานักงานคณะกรรมการกํากับหลักทรัพย์  
และตลาดหลักทรัพย์ว่าด้วยการรายงานเงินลงทุน  
ของบริษัทหลักทรัพย์ตามวงเงินจัดสรร

\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในข้อ 1(3) แห่งประกาศคณะกรรมการกํากับตลาดทุน ที่ ทธ. 59/2552  เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 3 สิงหาคม พ.ศ. 2552 สํานักงานออกประกาศไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ/น. 18/2554  เรื่อง การรายงานเงินลงทุนของบริษัทหลักทรัพย์ตามวงเงินจัดสรร ลงวันที่ 20 มิถุนายน พ.ศ. 2554


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไป


ผู้มีอํานาจลงนาม -    ประกาศ ณ  วันที่ 23 พฤศจิกายน พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 72/2563

เรื่อง  การยกเลิกประกาศสํานักงานคณะกรรมการกํากับหลักทรัพย์  
และตลาดหลักทรัพย์ว่าด้วยการรายงานการซื้อขายหลักทรัพย์  
และสัญญาซื้อขายล่วงหน้าในต่างประเทศของ

ตัวแทนซื้อขายสัญญาซื้อขายล่วงหน้า

ตามวงเงินจัดสรร

\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 14 วรรคสอง (2) และมาตรา 19 แห่งพระราชบัญญัติสัญญาซื้อขายล่วงหน้า พ.ศ. 2546  สํานักงาน ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 19/2554  เรื่อง การรายงานการซื้อขายหลักทรัพย์และสัญญาซื้อขายล่วงหน้าในต่างประเทศของตัวแทนซื้อขายสัญญาซื้อขายล่วงหน้าตามวงเงินจัดสรร ลงวันที่ 20 มิถุนายน พ.ศ. 2554


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไป


ผู้มีอํานาจลงนาม - ประกาศ  ณ วันที่ 23 พฤศจิกายน พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์